cyanic-selkie/wikianc huggingface dataset:
Թարս (լեռնագագաթ)
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ
Հյուպատոսական հարաբերությունների մասին Վիեննայի կոնվենցիա
1963 թվականի Վիեննայի կոնվենցիան հյուպատոսական հարաբերությունների մասին, սահմանում է անկախ պետությունների միջև հյուպատոսական գործունեության շրջանակը։ Հյուպատոսը սովորաբար գործում է այլ երկրում գտնվող իր դեսպանության տարածքից դուրս և իրականացնում է հետևյալ գործառույթները. 1.	Նստավայր պետությունում պաշտպանում է իր երկրի քաղաքացիների շահերը, 2.	Խթանում է երկու երկրների միջև առևտրային և տնտեսական կապերի ընդլայնմանը։ Քանի որ հյուպատոսը դիվանագետ է, նա սովորաբար աշխատում է նստավայր դեսպանության տարածքում գտնվող իր երկրի դեսպանության տարածքում և սույն կոնվենցիայով օժտված է նույն առավելություններով, ինչ դեսպանը, ներառյալ դիվանագիտական (հյուպատոսական) անձեռնմխելիությամբ։ Սույն կոնվենցիան վավերացրել են 179 երկիր ։
Հիմնական դրույթներ
Հյուպատոսական հարաբերությունների մասին Վիեննայի կոնվենցիան 79 հոդվածից բաղկացած ծավալուն միջազգային փաստաթուղթ է։ Հաջորդիվ ներկայացված են հիմնական դրույթները (բոլոր հոդվածներին ծանոթանալու համար այցելեք կոնվենցիայի հղման էջ). •	Հոդած 8. Թվարկված են հյուպատոսի գործունեության տասներեք գործառույթներ, ներառյալ նստավայր պետությունում իրեն հավատարմագրած երկրի և քաղաքացիների շահերի պաշտպանությունը, ինչպես նաև առևտրային, տնտեսական, մշակութային և գիտական կապերի զարգացումը երկրու երկրների միջև, •	Հոդված 23. Նստավայր պետությունը կարող է ցանկացած ժամանակ հավատարմագրող պետությանը ծանուցել այն մասին, որ այս կամ այն հյուպատոսական պաշտոնատար անձը հանդիսանում է persona non grata (անցանկալի անձ) կամ որ հյուպատոսական հիմնարկի ցանկացած աշխատողը համարվում է անընդունելի։ Այդ դեպքում հավատարմագրող պետությունը պետք է համապատասխանաբար հետ կանչի այդ անձին կամ դադարեցնի նրա ֆունկցիաները հյուպատոսական հիմնարկում, •	Հոդված 31. Նստավայր պետության իշխանությունները առանց հյուպատոսական հիմնարկի, նրա կողմից նշանակված անձի կամ հավատարմագրող պետության դիվանագիտական ներկայացուցչության ղեկավարի համաձայնության, չեն կարող մուտք գործել հյուպատոսական շենքերի այն մասը, որն օգտագործվում է բացառապես հյուպատոսական հիմնարկի աշխատանքի համար։ Այնուամենայնիվ, հյուպատոսական հիմնարկի ղեկավարի համաձայնությունը ենթադրվում է հրդեհի կամ բնական այլ տարերքի դեպքում, որոնք պահանջում են պաշտպանության անհետաձգելի միջոցառումներ, •	Հոդված 35. Հյուպատոսական հիմնարկի պաշտոնական գրագրությունը անձեռնմխելի է։ Պաշտոնական գրագրություն ասելով պետք է հասկանալ հյուպատոսական հիմնարկին և նրա ֆունկցիաներին վերաբերող ամբողջ գրագրությունը։ Հյուպատոսական փոստը ենթակա չէ ոչ բացելու, ոչ ուշացնելու, •	Հոդված 36. Նստավայր պետության իրավասու մարմինները պետք է անհապաղ ծանուցեն հավատարմագրող պետության հյուպատոսական հիմնարկին այն մասին, որ նրա հյուպատոսական տարածաշրջանի սահմաններում այդ պետության որևէ քաղաքացի ձերբակալված է, նստած է բանտում կամ կալանքի տակ է մինչև դատավարությունը կամ էլ բռնված է որևէ այլ կարգով, եթե այդ քաղաքացին դա պահանջի։ Հյուպատոսական հիմնարկին հասցեագրված այն անձի բոլոր հաղորդումներն, որը ձերբակալված է, գտնվում է բանտում, կալանքի տակ է կամ բռնված, նույնպես անհապաղ այդ մարմինների կողմից հանձնվում են հյուպատոսական հիմնարկին։ Նշված մարմինները պետք է անհապաղ այդ անձին հայտնեն այն իրավունքների մասին, որոնք նա ունի սույն կետին համապատասխան։ [[Պատկեր:Vienna Convention on Consular Relations.svg|մինի|298x298փքս|Կոնվենցիայի անդամ-երկրներ (կանաչ), Կոնվենցիան ստորագրած երկրներ (դեղին),
Կոնվենցիան չստորագրած երկրներ (կարմիր): ]]
Կոնվենցիայի անդամ-երկրներ
Մինչ օրս կոնվենցիան վավերացրել են 179 երկիր, ներառյալ ՄԱԿ-ի անդամ-երկրների մեծամասնությունը, դիտորդ-երկրներ Սուրբ Աթոռն ու Պաղեստին պետությունը։ Կոնվենցիան ստորագրած, բայց չվավերացրած երկրներն են Կենտրոնաաֆրիկյան հանրապետությունը, Իսրայելը, Գանան ու Կոնգոն։ ՄԱԿ-ի անդամ այն երկրները, որոնք չեն ստորագրել ու վավերացրել կոնվենցիան, հետևյալներն են. Աֆղանստանը, Բուրունդին, Չադը, Կորոմոսը, Գվինեա-Բիսաուն, Եթովպիան, Սան Մարինոն, Սողոմոնյան կղզիները, Հարավային Սուդանը, Սվազիլենդն ու Ուգանդան։
Ծանոթագրություններ
Կատեգորիա:Դիվանագիտություն Կատեգորիա:Միջազգային իրավունք Կատեգորիա:1963 կնքված պայմանագրեր Կատեգորիա:Ֆրանսիայի պայմանագրեր Կատեգորիա:Հայաստանի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:Ալբանիայի պայմանագրեր Կատեգորիա:ԱՄՆ-ի համաձայնագրեր
Կոնկո
Կոնկո  (Conco), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 10667 մարդ (2008), բնակչության խտություն՝ 82 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 36062։ Հեռախոսային կոդ՝ 0424։
Ծանոթագրություններ
Կատեգորիա:Իտալիայի բնակավայրեր
Թեյդաղ (լեռ)
Թեյդաղ, Տեյդաղ, լեռ Հայկական լեռնաշխարհում, Արաքսի աջ վտակ Մակու գետի ստորին հոսանքի շրջանում, նրանից դեպի աջ 13-14 կմ։ Բարձրությունն աննշան է ։
Սուրբ Հովհաննես եկեղեցի (Կոտայք գյուղ)
Եկեղեցու մասին պահպանված գրավոր առաջին հիշատակույուններից մեկը 1839 թվականից է. «Կեօք քիլիսէ. եկեղեցին յանուն սուրբ Յովհաննու»։
1940-ական թվականների վերջերից այլևս գոյություն չունեցող վաղմիջնադարյան եկեղեցու մասին տակավին 1947 թվականին նշվել է. «...քանդված էր արևմտյան պատը, հյուսիսայինը քանդել և շարել են հեղեղատը, պահպանված էր արևելյան և հյուսիսային պատերի կրաշաղախ միջուկի որոշ մասերը ½ մետր բարձրությամբ»։
1886 թվականին Սուրբ Հովհաննես եկեղեցին ենթարկվել է մասնավոր նորոգությունների։ Այդ առթիվ նույն թվականի հոկտեմբերի 27-ին Կոտայքի գործակալ ավագ քահանա Հովհաննես Մելիք-Գևորգյանը Երևանի թեմի հայոց կոնստիտորիային գրել է. «...ի 26-ն հոկտեմ. անձամբ ներկայացայ ի գիւղն Գեօկքիլիսայ՝ ի պատճառս նորոգութեան խաչկալի եկեղեցւոյն, ընթերցայ պղծեալ տաճարի, օծեցի զպատկերս սբ. Աստուածածնի և սրբոյ առաքելոցն Թադէոսի և Բարդուղիմէոսի»։
Ըստ ամենայնի, հիշյալ նորոգությունից հետո եկեղեցին վերաօծմամբ անվանափոխվել է։ Համենայն դեպս, ադեն 1909 թվականին հիշատակվում է Սբ. Աստվածածաին անվամբ։
Քահանաներ. Սբ Հովհաննես (Սբ. Աստվածածին) եկեղեցուն սպասավորած քահանաներից հիշվում են տաճկահպատակ Գաբրիել Տեր-Սահակյանը և տեր Գասպարը (1867 թվական), Գրիգոր քահանա Մանուկյանը (հիշատակվում է 1909 թվականին, ծնված 1869 թվականին, ձեռնադրված՝ 1905 թվականին)։
Գրականություն
Կատեգորիա:Կոտայքի թեմի վանքեր և եկեղեցիներ Կատեգորիա:Կոտայք գավառի շենքեր և կառույցներ
Ճարտարապետության և շինարարարության Հայաստանի ազգային համալսարան
Ճարտարապետության և շինարարության Հայաստանի ազգային համալսարան, բարձրագույն ուսումնական հաստատություն Երևանում։ Ստեղծվել է 1989 թվականին՝ Երևանի պոլիտեխնիկական ինստիտուտի ճարտարապետաշինարարական, ճարտարագիտաշինական և տրանսպորտի ֆակուլտետների հիմքի վրա։ Մինչև 2000 թվականը՝ Երևանի ճարտարապետաշինական ինստիտուտ, 2000-2014 թվականներին՝ Երևանի ճարտարապետության և շինարարության պետական համալսարան։
Պատմություն
2014 թվականի հունվարի 23-ին ՀՀ Կառավարության որոշմամբ «Երևանի ճարտարապետության և շինարարության պետական համալսարան» պետական ոչ առևտրային կազմակերպությունը վերակազմավորվել է «Ճարտարապետության և շինարարության Հայաստանի ազգային համալսարան» հիմնադրամի ։
Ունի ճարտարապետության, արդյունաբերական և քաղաքացիական շինարարության, շինարարության տեխնոլոգիայի, ջրաշինարարությանյան և քաղաքային տնտեսության, տրանսպորտային շինարարության ֆակուլտետներ, ասպիրանտուրա, ատենախոսության պաշտպանության 2 մասնագիտական խորհուրդներ, հեռակա ուսուցման բաժին, գրադարան, հրատարակչություն։ Հրատարակում է «Ինժեներ» (2006 թվականից) ամսաթերթը։ ճարտարապետության ֆակուլտետին կից գործում է ճարտարապետական նախագծման կաբինետ՝ մասնագիտական գրադարանով։ Համալսարանը համագործակցում է արտերկրի շուրջ 138 գիտաճյուղական հաստատությունների հետ։ Անդամակցում է Եվրոպայի ճարտարապետական կրթության բուհերի, ԱՊՀ երկրների ճարտարապետական և շինարարական մասնագիտություններով բուհերի ընկերություններին, իտալական «Ռոմշուալ-դո դել Բիանկո Ֆոնդասիոն» կազմակերպությանը։ 2010-2011 ուսումնական տարում ԵՃՇՊՀ-ում սովորել է շուրջ 3,5 հազար ուսանող։ ԵՃՇՊՀ-ի ռեկտոր է եղել Արեստ Բեգլարյանը (1989-2006), 2006-2013 թթ. Հովհաննես Թոքմաջյանը, 2014 թվականից Գագիկ Գալստյանը։
Ծանոթագրություններ
Կատեգորիա:Հայաստանի համալսարաններ Կատեգորիա:1921 հիմնադրումներ Հայաստանում Կատեգորիա:1921 հիմնադրված կրթական հաստատություններ
Ջրարծիվ
Արտաքին կառուցվածք
Մարմնի երկարությունը 55-58 սմ է, թևերի բացվածքը՝ 145-170 սմ, կենդանի զանգվածը՝ 1,3-1,9 կգ։ Խոշոր գիշատիչ թռչուն է՝ սևի ու սպիտակի համադրությամբ։ Թևերը համեմատաբար նեղ են, պոչը՝ կարճ։ Հասունի կրծքի վերին մասի լայնակի բաց մոխրագույն շերտը փոփոխական է։ Երիտասարդը վերևից ավելի բաց գույնի է, ներքևից՝ քիչ խայտերով, կրծքի շերտը նեղ է։ Թռչում է թևերը կախ գցած։ Սնվում է ձկներով, հազվադեպ՝ գորտերով։ Երկար, հզոր մատների ու մագիլների շնորհիվ կարողանում է անվրեպ ձուկ որսալ ջրի խորքերում։ Փետրածածկը շատ խիտ է, սուզվելիս չի թրջվում։ ճանկում է 200-400, որոշ դեպքերում՝ 800-900 գ ձկներ. ողջ բնադրման շրջանում օգտագործում է մոտ 150 կգ ձուկ։
Կենսակերպ
Ձուկ որսալիս հաճախ մի պահ կանգ է առնում օղում, ապա թևերի արագ ու կարճ թափահարումներով, ոտքերն առաջ պարզած, նետվում է ջուրը։ Նստում է սյուներին, ծառերի անթաքույց ճյուղերին։ Բնակվում է ափամերձ անտառների կամ ժայռերի առկայությամբ գետերում, լճերում, լճակներում (Հայաստանում՝ Սևանա լճում, Արարատյան դաշտի ձկնաբուծական տնտեսություններում, Ապարանի, Ախուրյանի ջրամբարներում)։
Բնադրում
Բույնը խոշոր հարթակ է՝ ճյուղերից։ Բնադրում է ամենաբարձր ծառերին կամ ժայռաքիվերին, նախընտրում է բարձր սյուների վրա հարմարեցված արհեստական բնադրահարթակները։ Դնում է 62 մմ տրամագծով, սպիտակ՝ կարմիր-դարչնագույն վրձնախազերով 2-3 ձու։ Թխսակալում է հիմնականում էգը՝ 35-38 օր։ Աշխարհի մի շարք երկրներում թունաքիմիկատների օգտագործման հետևանքով ջրարծվի թվաքանակը նվազել է։ Արհեստական բնադրահարթակների տեղադրումը նպաստում է ջրածվի բազմացմանը։
Տարածվածություն
Տեսակը հանդիպում է Եվրոպայում, Ասիայում, Հյուսիսային Աֆրիկայում, Հյուսիսային, Կենտրոնական և Հարավային Ամերիկայում և Ավստրալիայում։ Հայաստանում հանդիպում է Սևանա լճի մերձափնյա գոտում, Արաքս գետի հովտում, բնական ու արհեստական ջրավազանների մոտ՝ հանրապետության տարբեր տարածաշրջաններում ։
Պահպանություն
Սակավաթիվ, վտանգված տեսակ է։ Գրանցված էր նախկին ԽՍՀՄ Կարմիր գրքում։ ԲՊՄՄ Կարմիր ցուցակի չափորոշիչներով գնահատվում է որպես խոցելի տեսակ։
Հայաստանում թվաքանակը կազմում է մոտ 3-6 զույգ։ 2008 թվականի դրությամբ Կենդանաբանական այգիների և ակվարիումների Եվրասիական տարածաշրջանային ասոցացիայի կենդանաբանական այգիներում պահվում է 3 առանձնյակ։
Վտանգման հիմնական գործոններն են մերձհունային բարձրաբուն անտառների հատումը, ջրի աղտոտվածությունը, գյուղատնտեսության մեջ վնասատուների դեմ պայքարի ժամանակ թունաքիմիկատների օգտագործումը։ Արարատյան հարթավայրում, ձկնաբուծարանների թվի մեծացման հետ կապված, ջրարծիվը բնակչության կողմից կարող է ենթարկվել հետապնդման և դիտարկվել որպես ձկնային տնտեսության վնաս հասցնող տեսակ։
Գրանցված է CITES–ի Հավելված 2–ում, Բեռնի կոնվենցիայի Հավելված 2–ում, «Չվող թռչունների պահպանման մասին» համաձայնությունների հավելվածում ։
Ծանոթագրություններ
Կատեգորիա:Թռչուններ այբբենական կարգով Կատեգորիա:Թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Բազեանմաններ Կատեգորիա:Խոցելի տեսակներ Կատեգորիա:ՀՀ Կարմիր գրքում գրանցված կենդանիներ
Նատրիումի դեկամոլիբդատ
Նատրիումի դեկամոլիբդատ, Na2Mo10O31 քիմիական բանաձևով նատրիումի և մոլիբդենային թթվիի աղը։ Առաջացնում է անգույն բյուրեղներ, լավ չի լուծվում ջրում, ինքնաբռնկվում է օդում։
Ֆիզիկական հատկություններ
Նատրիումի դեկամոլիբդատը առաջացնում է անգույն բյուրեղներ։ Չի լուծվում ջրում։ Առաջացնում է Na2Mo10O31•n H2O քիմիական բանաձևով բյուրեղահիդրատներ, որտեղ n = 6, 12, 21 և 22։
Գրականություն
Կատեգորիա:Մոլիբդատներ Կատեգորիա:Նատրիումի միացություններ
Մհեր Մկրտչյան (հեծանվորդ)
Մհեր Մկրտչյան, հայ հեծանվորդ.
Կարիերան
2011 թվականին երիտասարդների աշխարհի առաջնության երկակի արծաթե մեդալակիր ։
2016 թվականի հուլիսից հավաքագրվել է Charvieu Chavagneux Isère Cyclisme (CCIC), Ֆրանսիայում.
2016 թվականին մասնակցել է հեծանվասպորի Եվրոպայի առաջնությանը.
Արտաքին հղումներ
Կատեգորիա:Հայ հեծանվորդներ Կատեգորիա:1993 ծնունդներ
Ապացույցների տեսություն
Ապացույցների տեսություն, մաթեմատիկական տրամաբանության բաժին, որ ներկայացնում է ապացույցներ ֆորմալ մաթեմատիկական օբյեկտների տեսքով, որոնց վերլուծությունը իրականանում է մաթեմատիկական մեթոդների օգնությամբ։ Ապացույցները հիմնականում լինում են ինդուկտիվ կերպով որոշված տվյալների համակարգի տեսքով, որոնք ստեղծվել են ֆորմալ համակարգերի աքսիոմներին և եզրակացություններին համապատասխան։ Այդ եղանակով ապացույցների տեսությունը սինտակտային են՝ ի տարբերություն մոդելների իմաստաբանական տեսության։ Մոդելների տեսության, բազմության աքսիոմատիկ տեսության և ալգորիթմների տեսության հետ միասին ապացույցների տեսությունը մաթեմատիկայի՝ այսպես կոչված «չորս սյուներից» մեկն է ։ Ապացույցների տեսությունը օգտագործում է ապացույցների հասկացությունների ճշգրիտ սահմանումները։
Ապացույցների տեսությունը կարևոր է փիլիսոփայական տրամաբանության համար, որում առանձնահատուկ ուշադրություն է ներկայացնում տեսականորեն ապացուցվող սեմանտիկների գաղափարը։ Այն հիմնված է ապացույցների կառուցողական տեսության ֆորմալ-տրամաբանական մեթոդների վրա։
Պատմություն
Չնայած տրամաբանության ձևավորումը նշանակալիորեն զարգացում է ապրել այնպիսի հեղինակների ստեղծագործությունների շնորհիվ, ինչպիսիք են Գ. Ֆրեգեն, Ջ. Պեանոն, Բ. Ռասելը և Ռ. Դեդեքինդը։ Սակայն ապացույցների տեսության հիմնադիրը համարվում է Հիլբերտը, ով ստեղծել է այն, ինչ կոչվում է Հիլբերտի ծրագիր մաթեմատիկայի հիմունքների համար։
Զուգահեռաբար նաև ստեղծվել են ապացույցների կառուցողական տեսության հիմունքները։ Յան Լուկաշևիչը 1926 թվականին ենթադրել է, որ կարելի է Հիլբերտի համակարգերը բարելավել՝ որպես տրամաբանության աքսիոմային ներկայացման հիմքեր։ 1934 թվականին Հենցենը առաջ է քաշել այսպես կոչված հաշվարկման հաջորդականությունը, որն ավելի լավ է արտահայտել տրամաբանական կապերի երկակիությունը։
Գրականություն
Կատեգորիա:Մաթեմատիկական տրամաբանություն
Բոկեն
Բոկեն (Beauquesne), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 1342 մարդ, բնակչության խտությունը` 66.97 մարդ/կմ²։ Բնակավայրը զբաղեցնում է 20.04 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 22 կմ հյուսիս։
Տնտեսություն
2010 թվականին կար 869 աշխատունակ (15-64 տարեկան) բնակիչ, որոնցից ակտիվ էին 618-ը, իսկ ոչ ակտիվները` 251։ Ակտիվության ցուցանիշը կազմում է 71,1 %։ 618 աշխատունակ մարդկանցից աշխատել է 552 անձ (302 տղամարդ և 250 կին)։ Գործազուրկ են եղել 66 անձ (30 տղամարդ և 36 կին)։ 251 անաշխատունակներից 89 եղել են աշակերտներ կամ ուսանողներ, 81-ը` թոշակառուներ, իսկ 81-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մասրենի Սոսնովսկու
Մասրենի Սոսնովսկու, վարդազգիների ընտանիքի մասրենի ցեղի բույս։
Նկարագրություն
Տերևաթափ, բարձր թուփ է ծուռումուռ ճյուղերով, որոնք ծածկված են մոխրադարչնագույն կեղևով։ Հիպանթիումը պատված է խոզանականման աղվամազով։ Տերևիկները մերկ են, կամ ներքևի կողմից փոքր-ինչ մազմզուկապատ։ Փշերը հարդադեղնավուն են, մանր, ցրված, ուղիղ կամ մի փոքր կեռ, հիմքում լայնացած։ Հասուն հիպանթիումը խոշոր է, սափորանման, կարմիր։
Տարածվածություն
Հայկական էնդեմ է. հանդիպում է միայն Հայաստանում, Հրազդանի շրջանի Մակարավանքի շրջակայքում, Ապարանում, միջին լեռնային գոտում, կաղնու անտառի եզրերին։ Որպես հազվագյուտ, էնդեմ տեսակ, անհրաժեշտ է պահպանել և տարածել ։
Ծանոթագրություններ
Կատեգորիա:Վարդազգիներ
Երեցի ձոր
Երեցի ձոր․ ձոր Մեծ Հայքի Կորդվաց աշխարհի Փոքր Աղբակ գավառում։ Ըստ ավանդության՝ Բարդուղիմեոս առաքյալն այստեղ քար է դարձրել մի ոմն երեցի ։
Ծանոթագրություններ
Կատեգորիա:Ձորեր այբբենական կարգով
We Could Be So Good Together
We Could Be So Good Together-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի երրորդ ստուդիական ալբոմում՝ Waiting for the Sun-ում ։ Երգը միանգամից թողարկվել է որպես ալբոմի առաջին՝ The Unknown Soldier սինգլի Բ կողմ։ Երգը ձայնագրվել է խմբի երկրորդ ստուդիական ալբոմ Strange Days-ի սեսիաների ժամանակ, և նույնիսկ ընդգրկվել է ալբոմի ավելի վաղ թողարկվելիք ցանկի մեջ։ Երգը բնութագրվել է (օրինակ՝ No One Here Gets Out Alive գրքում) որպես խմբի մենակատար Ջիմ Մորիսոնի ձևերից մեկը որով նա ասում էր հանդիսատեսին թե ինչպիսի աշխարհ նրանք կարող էին արարել եթե միայն նրանք պարզապես փորձեին։
Slant ամսագիրը երգի իր տեսության մեջ այն բնութագրում է որպես կտրականապես «նախա-հռչակ Մորիսոնական երգ» ("The time you wait subtracts from joy" հենց այն տեսակի հիպպիական իդեալիզմն էր որից նա վաղուց հրաժարվել էր), այսպիսով ակնարկելով որ սա խմբի այն երգերից է որը գրվել է շատ առաջ մինչև նրանց երրորդ ստուդիական ալբոմի սեսիաները, և այն այնպիսի ստեղծագործությունների մեջ է մտնում, որոնք նախապես չէին ընդգրկվել խմբի The Doors և Strange Days ալբոմներում։
Սինգլ տարբերակը իր մեջ պարունակում է երաժշտական հատված առաջին րոպեի 21-րդ վայրկյանին, երբ որ Ռեյ Մանզարեկը նվագում է Thelonius Monk-ի Straight, No Chaser ստեղծագործության բացման հատվածը։
Ծանոթագրություններ
Կատեգորիա:The Doors
Կոռնեդո Վիչենտինո
Կոռնեդո Վիչենտինո (Cornedo Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 10552 մարդ (2008), բնակչության խտություն՝ 459 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 36073։ Հեռախոսային կոդ՝ 0445։
Բնակավայրի հովանավորն է՝ Հովհաննես Մկրտիչը։
Ծանոթագրություններ
Կատեգորիա:Իտալիայի բնակավայրեր
Մոլիբդեն
Մոլիբդեն, քիմիական տարր, որի նշանն է Mo, պարբերական համակարգի 5-րդ պարբերության 6-րդ խմբի տարր, կարգահամարը՝ 42, ատոմական զանգվածը՝ 95,94։ d տարր է, ատոմի էլեկտրոնային կառուցվածքն է 4s24p64d55s։ К, L, М թաղանթները լրացված են։ Մոլիբդենը արծաթասպիտակավուն մետաղ է։ Արտադրության մեջ օգտագործվող մետաղներից այն ունի ամենափոքր ջերմային ընդարձակման գործակիցը։
Մոլիբդենը հազվագույուտ մետաղ է, որ նման է կապարի օգտագործվում է զանազան համաձուլվածքներում, զգալի չափով բարձրացնում է դրանց որակը։ Հանդիպում է մոլիբդենիտ միներալի ձևով։
Ոչ բոլոր մետաղներն ունեն այնքան հին պատմություն, ինչպես ոսկին, պղինձն ու երկաթը։ Մի քանիսը, ինչպես օրինակ, մոլիբդենը, բավական վերջերս, 18-րդ դարում են հայտնաբերվել և երկար ժամանակ չեն օգտագործվել։ Մոլիբդեն ստանում են մոլիբդենիտից, որը երկրագնդի ամենափափուկ միներալներից մեկն է։ Այնքան փափուկ է, որ եղունգով անգամ քերծվում է և, ինչպես գրաֆիտը, գրում է թղթի վրա։ Բայց բնության մեջ հաճախ պատահում են տարօրինակություներ։ Մոտ հարյուր տարի առաջ հայտնաբերվել է, որ եթե պողպատին մի քիչ մոլիբդեն խառնեն, պողպատը կդառնա ավելի ամուր և նույնիսկ ամենահզոր հրանոթային արկը չի կարող ծակել այն ։ Մոլիբդենի հետ ուրիշ մետաղների համաձուլումը ունի նաև մեկ այլ հրաշալի առանձնահատկություն՝ բարձր ջերմադիմացկություն։ Տիեզերանավը, վերադառնալով Երկիր, անցնում է մթնոլորտի խիտ շերտերով և տաքանում է մինչև մի քանի հազար աստիճան։ Իսկ նման բարձր ջերմությանը տիզերանավը դիմանում է միայն մոլիբդենի դժվարահալ հատկության շնորհիվ։ Դրանում կարելի է համոզվել նաև ամեն օր, երբ միացնում ենք էլեկտրալամպը։ Նրա լուսավոր վոլֆրամե թելը ամրացված է մոլիբդենի կեռիկներից, որոնք ամենաուժեղ լույսի դեպքում էլ համեստորեն մնում են «ստվերի» տակ։
Մարդու օրգանիզմը մի քանի ուրիշ մետաղների հետ պարունակում է նաև ոչ մեծ քանակությամբ մոլիբդեն։ Հատկապես շատ է շիկահեր-ոսկեհեր մարդկանց մոտ։ Մոլիբդենի ավելցուկը առաջացնում է հոդացավ, իսկ պակասությունը վատացնում է նյութափոխանակությունը։ Կենսաքիմիկոսները ապացուցում են, որ մոլիբդենը կյանքի անրաժեշտ պայման է։ Այն կարող է ծնունդ առնել միայն այնտեղ, որտեղ մոլիբդենի բաղադրությունը զգալիորեն մեծ է ։
Պատմություն և անվան ծագում
Մոլիբդենը հայտնաբերել է շվեդ Կարլ Շեելեն (1778), և առաջինն ստացել է շվեդ քիմիկոս Պ․ Տյելմը (1782)՝ МоОз-ը ածխածնով վերականգնելով։ Օքսիդն ածխածնով վերականգնելու միջոցով մետաղի վիճակի է բերել այլ շվեդ քիմիկոս Պետեր Հյելմը 1782 թվականին։ Վերջինիս ստացած մոլիբդենին խառնված էր ածխածին և մոլիբդենի կարբիդ։ Մաքուր մոլիբդեն առաջին անգամ 1817 թվականին ստացել է շվեդ քիմիկոս Յոնս Բերցելիուսը՝ ջրածնի օքսիդի վերականգնմամբ ։
Դեռ հին հույներին և հռոմեացիներին հայտնի մուիբդենիտ միներալը մինչև 18-րդ դարը արտաքին նմանության պատճառով նույնացվում էր կապարի փայլի ու գրաֆիտի հետ և անվանվում «մոլիբեդեն» ( կապար)։
Անունը ծագել է μόλυβδος բառից, որ նշանակում է կապար։
Բնության մեջ
Մոլիբդենը հազվագյուտ տարր է, պարունակությունը երկրակեղևում 1,1•10−4 ըստ զանգվածի։ Երկրակեղևում մոլիբդենի պարունակությունը կազմում է նրա զանգվածի 3·10−4%-ը։ Ազատ վիճակում չի հանդիպում։
Հայտնի է մոլիբդենի մոտ 20 միներալ, որոնցից ամենակարևորներն են մոլիբդենիտը MoS2 (60 % Mo), պովելիտը СаМоО4 (48 % Мо), մոլիբդիտը Fe(MoO4)3·nH2O (60 % Mo) և վուլֆենիտը PbMoO4։
Մոլիբդենը պարունակվում է բուսական և կենդանական օրգանիզմներում, մասնակցում ազոտային փոխանակությանը։ Բույսերում մոլիբդենը խթանում է նուկլեինաթթուների և սպիտակուցների կենսասինթեզը, մեծացնում քլորոֆիլի և վիտամինների պարունակությունը։
Մոլիբդենի անբավարարությունից շատ բույսեր չեն պտղաբերում և ոչնչանում են։ Հայտնի մոտ 20 մոլիբդենային միներալներից շատերը մոլիբդատներ են (պովելիտ СаМоO4, մոլիբդիտ Fe2(MoO4)3, վուլֆենիտ PbMoO4 և այլն)։ Սակայն մոլիբդենի հիմնական հումքը մոլիբդենիտն է՝ MoS2։
Հանքավայրեր
Մոլիբդենի հանքավայրեր կան ԱՄՆ-ում, Մեքսիկայում, Չիլիում, Ռուսաստանում, Կանադայում, Նորվեգիայում, Ավստրալիայում, խոշոր հանքավայրեր՝ ԱՄՆ-ում (նաև ՀՀ-ում ՝ Քաջարան, Ագարակ)։
Ստացում
Մոլիբդենը և նրա համաձուլվածքները ստանալու համար մոլիբդենիտային կոնցենտրատները (47-50% MoS2) ենթարկում են օքսիդացնող բովման, ապա վերականգնում ջրածնով (900-1000 °C)։ Ստացված մոլիբդենի փոշին վերամշակում են հալելով կամ մամլելով, կտորները՝ կռելով, գլանելով կամ ձգելով։ Առաձգական թաղանթներում հիդրոստատիկ մամլման միջոցով ստանում են 100-200 կգ-անոց կտորներ։ Ավելի մեծ պատրաստուկներ (500-2000 կգ) ստանում են էլեկտրական աղեղում։
Մոլիբդենիտից մաքուր մոլիբդեն ստանալու համար նախ հարստացված հանքաքարը ենթարկում են ջերմային մշակման մինչև МоО3 օքսիդի առաջացումը։
Դրանից հետո մոլիբդենի օքսիդը վերականգնում են ջրածնի միջոցով։
Ֆիզիկական հատկություններ
Մաքուր վիճակում մոլիբդենը գորշ արծաթափայլ մետաղ է, փոշին՝ մոխրագույն, հալման ջերմաստիճանը՝ 2620±10 °С, եռմանը՝ մոտ 4800 °C, խտությունը՝ 10200 կգ/մ3։ Կարծրությունն ըստ Մոհսի սանդղակի 5.5 է։ Բնության մեջ հանդիպող տարրերից միայն տանտալը, օսմիումը, ռենիումը, վոլֆրամը և ածխածինն ունեն հալման ավելի բարձր ջերմաստիճաններ։
Մոլիբդենի թույլ օքսիդացումն սկսում է 300 °C-ից։ Արտադրության մեջ օգտագործվող մետաղներից այն ունի ամենափոքր ջերմային ընդարձակման գործակիցը։
Մեխանիկական հատկությունները կախված են մաքրության աստիճանից և մշակման եղանակից։ Միացություններում ցուցաբերում է +2 +3, + 4, +5 և առավել հաճախ +6 օքսիդացման աստիճաններ։
Իզոտոպներ
Հայտնի է մոլիբդենի 35 իզոտոպ՝ 83-ից մինչև 117 ատոմային զանգվածներով։ Բնության մեջ հանդիպող իզոտոպները յոթն են՝ 92Mb, 94Mb,95Mb, 96Mb, 97Mb, 98Mb և 100Mb։ Դրանցից միայն մոլիբդեն-100-ն է անկայուն։ Նրա կիսատրոհման ժամանակը հավասար է 1019 տարի։ Մոլիբդեն-98-ն ամենատարածվածն է և կազմում է բոլոր մոլիբդենների 24.14%-ը։
Քիմիական հատկություններ
Մետաղների լարվածության շարքում գտնվում է ջրածնից քիչ ձախ։ Ջրածնի հետ չի միանում։ Աղաթթվում և նոսր ծծմբական թթվում լուծվում է շատ դանդաղ (80 °C)։ Հեշտ լուծվում է ազոտական և ծծմբական թթուների խառնուրդում, արքայաջրում, ջրածնի գերօքսիդում, տաք ազոտական թթվում, չի լուծվում ալկալիներում։
Ջրային գոլորշիներում 700 °C-ից բարձր տաքացնելիս օքսիդանում է, առաջացնելով MoՕ2։ Սովորական ջերմաստիճաններում կայուն է օդում, 400 °C-ում օքսիդանում է դանդաղ, 600 °C-ից բարձր՝ արագ, առաջացնելով МоО3, որի կանաչավուն երանգով սպիտակ բյուրեղները (հալման ջերմաստիճանը՝ 795 °С, եռմանը՝ 1155 °С) վատ են լուծվում ջրում, լավ՝ ալկալիներում, առաջացնելով մոլիբդենական թթուներ և մոլիբդատներ։
Պարզագույն մոլիբդենական թթուներն են մոնոհիդրատը՝ Н2МоO4 և երկհիդրատը՝ Н2МоՕ4 Н2Օ։ Մոլիբդենին հատուկ է хМоՕ3•у(Н2Օ) (х>у) բազմաթթուներ Н6Мօ7О24,Н4Мօ8О26, Н12Мօ24О78 են առաջացնելը։
Մոլիբդենական թթուների ալկալիական լուծույթներում միշտ կան MoO−2 իոններ, իսկ խիտ լուծույթներում (pH=0,9-6) նաև Мо3Օ−411, Н3МоՕ6 և այլն են անիոններ։ Մոլիբդատների թթվային լուծույթների վրա վերականգնիչներ (ՏO2, H2S, Zn և այլն) ավելացնելիս ստացվում է ամորֆ նստվածք, որը մետաքսը ներկելու համար օգտագործվող մոլիբդենային կապույտն է։
Մոլիբդենի (IV) օքսիդը՝ MoO2 (մուգ շագանակագույն բյուրեղներ), չի լուծվում ջրում և թթուներում։ Ազոտական թթվում օքսիդանում է։ Հայտնի են MonՕ3n-1 բաղադրության բազմաթիվ օքսիդներ (Mօ9O26, Mo8Օ23 են)։ Այսպիսով մոլիբդենի թթվածին պարունակող միացություններին հատուկ է պոլիմերային մոլեկուլներ առաջացնելը։
Մոլիբդենի կարբիդը՝ Мo7С, և սիլիցիդը՝ MoSi2, դժվարահալ են և քիմիապես կայուն։ Со-ի հետ մոլիբդեն առաջացնում է հեշտ ցնդող կարբոնիլ՝ Мо(СО)3, մետաղների հետ՝ համաձուլվածքներ, որոնցից շատերը (W-ի, Ti, V-ի, Li-ի հետ) ջերմակայուն են և տաքացնելիս պահպանում են մեխանիկական կայունությունը։ Մոլիբդենի համաձուլվածքները Ее-ի, Li-ի, Cr-ի, Со-ի հետ կայուն են նաև թթուների նկատմամբ։
Արդյունահանում
[[Պատկեր:2005molybdenum (mined).PNG|մինի|աջից|400px|Մոլիբդենի արդիւնահանումը 2005 թվականի
Տոկոսներով՝ ամենախոշոր արտադրող ԱՄՆ-ի (94 600 տոննա)՝ համեմատ։
(Հայաստան՝ 7%)]] Խոշոր հանքեր կան Չիլիում, Կանադայում, Նորվեգիայում, Ռուսաստանում, Մեքսիկայում, ԱՄՆ-ում, նաև՝ Հայաստանում։ 2011 թ. աշխարհում մոլիբդենի արտադրությունը եղել է 250 հազար տոննա։ Խոշորագույն արտադրողները եղել են՝ 2009 թվականի օգոստոսի դրությամբ մոլիբդենի մեկ տոննայի շուկայական գինը եղել է մոտավորապես $30 հազար։ 1997 թվականից մինչև 2003 թվականին տոննայի դիմաց $10 հազար գինը պահպանելուց հետո, 2005 թվականի հունիսին այն հասավ իր գագաթնակետին, կազմելով $103 հազար ։
2012 թվականի դրությամբ մոլիբդենի արժեքը կազմել է տոննայի դիմաց մոտավորապես $32 500 :
Արդյունահանումը Հայաստանում
Աշխարհի մոլիբդենի պաշարների ավելի քան 7%-ը գտնվում է Հայաստանում, հիմնականում՝ Քաջարանում։
Քաջարանի հանքերի պաշարը գնահատվում է ավելի քան 1 միլիարդ տոննա և, ըստ հաշվարկների, Քաջարանի պղնձա-մոլիբդենային կոմբինատին աշխատանք կապահովի մոտավորապես 150 տարի։ Քաջարանում մաքուր մոլիբդենի պաշարը գնահատվում է մոտավորապես 550 հազար տոննա։ Հանքաքարում մոլիբդենի պարունակությունը կազմում է 0,055 % ։
Կիրառություն
Արդյունահանվող մոլիբդենի 70-80 %-ը ծախսվում է լեգիրացված պողպատներ ձուլելու համար։ Մոլիբդեն և նրա համաձուլվածքներն օգտագործվում են էլեկտրավակուումային սարքերի արտադրության մեջ՝ անոդներ, ցանցեր, կաթոդներ, շիկացման թելերի հենարաններ և պատվանդաններ պատրաստելու համար։ Մոլիբդենի լարերն ու ժապավեններն օգտագործվում են տաքացուցիչ բարձր ջերմաստիճանային շիկացման վառարաններում։ Մոլիբդենից և նրա համաձուլվածքներից պատրաստում են նաև միջուկային ռեակտորների, հրթիռների և այլ թռչող սարքերի բարձր ջերմաստիճաններում աշխատող մասեր։ MoS2 օգտագործվում է որպես քսանյութ, մոլիբդենի օքսիդները՝ կատալիզատորներ։ Մոլիբդենի ավելցուկը կենդանիների մոտ առաջացնում է քրոնիկական մոլիբդենային տոքսիկոզ, որն ուղեկցվում է լուծով, նյութափոխանակության խանգարումով և հյուծում է օրգանիզմը։
Բարձր ջերմաստիճաններին առանց նշանակալի ընդարձակվելու կամ փափկելու մոլիբդենի դիմանալու հատկությունը նրան դարձնում է օգտակար՝ ամրանների, օդանավերի մասերի, էլեկտրական կոնտակտային մասերի, շարժիչների և շիկացման թելերի արտադրության ժամանակ։ Ամենաբարձր ամրության պողպատի համաձուլվածքը (օրինակ՝ 41 պողպատները) պարունակում են 0.25%-ից մինչև 8% մոլիբդեն։ Չնայած այդպիսի փոքր բաժիններին, տարեկան որպես չժանգոտող պողպատի, գործիքային պողպատի և բարձր ջերմաստիճաններին դիմացող համաձուլվածքների բաղադրիչ օգտագործվում է ավելի քան 43 000 տոննա մոլիբդեն։
Արժեք
2012 թվականին 1 տոննան մոլիբդենի արժեքը կազմել է մոտ $32 500:
Արտաքին հղումներ
Կատեգորիա:Անցումային մետաղներ Կատեգորիա:Մոլիբդեն
Թիքմա (լեռ, Բյուրակն)
Թիքմա, լեռնագագաթ Հայկական լեռնաշխարհում, Բյուրակն-Մնձուրյան լեռնաշղթայի արևելյան մասում, Գավդարա լեռնաշղթայից հյուսիս-արևելք ։
Ծանոթագրություններ
Կատեգորիա:Բյուրակն լեռնավահան Կատեգորիա:Բինգյոլի մարզի լեռներ
Տեխնեցիում
Տեխնեցիում, քիմիական նշանը՝ Тс, պարբերական համակարգի 5-րդ պարբերության 7-րդ խմբի ռադիոակտիվ տարր։ Կարգահամարը 43, ատոմական զանգվածը՝ 98,9062։ d տարր է, ատոմի արտաքին էլեկտրոնային թաղանթների կառուցվածքն է 4s24p64d55s2։ К, L, M թաղանթները լրացված են։ Տարրը քիչ է ուսումնասիրված, քանի որ տարբեր պատճառներով կայուն իզոտոպներ չունի։ Հայտնի իզոտոպներից համեմատաբար կայունն է Tc98-ը։ Արծաթամոխրագույն մետաղ է, առաջին սինթեզված քիմիական տարրը։
Անվանում
Անվանվել է τεχνητός - «արհեստական» բառով։ Տեխնեցիումը կուտակվում է ատոմային ռեակտորների թափոններում։
Բնության մեջ
Բնության մեջ հանդիպում է աննշան քանակներով, ուրանի հանքերում, որպես 235Ս-ի քայքայման արդյունք (1 տ ուրանում՝ 10−10 գ․ տեխնեցիում)։
Ստացում
Տեխնեցիումի ստացման հիմնական աղբյուրը ատոմական արդյունաբերության թափոններն են։ 99Tc անջատում են ուրանի և պլուտոնիումի քայքայման արդյունքներից։ Մետաղական տեխնեցիումը անջատում են վերականգնելով ջրածնով կամ էլեկտրոլիզով։
Ֆիզիկական հատկություններ
Արծաթամոխրագույն մետաղ է, հալման ջերմաստիճանը 2200±l0 °C, եռմանը՝ մոտ 4600 °C, խտությունը 11487 կգ/մ3։ Պարամագնիսական է, -265,5 °C-ից ցածր ջերմաստիճաններում՝ գերհաղորդիչ։ Քիմիական հատկություններով նման է ռենիումին։ Քիմիապես կայուն է, սովորական պայմաններում օդում չի օքսիդանում։ Մետաղների լարվածության շարքում գտնվում է ջրածնից հետո։ Միացություններում ցուցաբերում է -1-ից +7 օքսիդացման աստիճաններ (առավել կայուն է +7-ը)։
Քիմիական հատկություններ
Գերտեխնեցիումատները ուժեղ հակաօքսիդիչներ են․ օրինակ KTcO4-ի լուծույթով (0,001%) նախօրոք թրջած պողպատը տարիների ընթացքում չի ժանգոտվում։ Տեխնեցիումի համաձուլվածքներ է առաջացնում մի շարք մետաղների (Mo, Zr, Nb, Ti, Se, Hg, V, Та, Cr, W, Mn, Fe, Al, Zn) հետ։
Ստացվել են տեխնեցիումի կարբոնիլները, կոմպլեքսային և մետաղօրգանական միացությունները։ Տեխնեցիումը լուծվում է ազոտական և խիտ ծծմբական թթուներում, արքայաջրում, ջրածնի գերօքսիդում, բրոմաջրում։
Իզոտոպներ
Հայտնի են 92-108 զանգվածային թվերով ռադիոակտիվ իզոտոպները։ Կայուն իզոտոպներ չունի։ Առաջին արհեստական տարրն է։ Կարևոր են 99Tc (T1/2=2,12•105 տարի) և 99mTc(T1/2 =6,04 Ժամ) իզոտոպները ։
Նշանակություն
99Tc իզոտոպն օգտագործվում է բժշկության մեջ, որպես γ ճառագայթման աղբյուր։ տեխնեցիումը հեռանկարային մետաղ է․ կարող է օգտագործվել որպես կատալիզատոր և գերհաղորդիչ մագնիսներ պատրաստելու համար, իսկ միացությունները՝ որպես հակակոռոզային ինհիբիտորներ։
Արտաքին հղումներ
Կատեգորիա:Մետաղներ Կատեգորիա:Անցումային մետաղներ Կատեգորիա:Ռադիոակտիվ տարրեր Կատեգորիա:Ռադիոկենսաբանություն Կատեգորիա:Տեխնեցիում Կատեգորիա:Դմիտրի Մենդելեև
Ռոգի Վիգ
Ռոգի Վիգ, իրական անուն՝ Ռոբերտ Գաբոր Շառլ Վիգ (Rogi Wieg, Robert Gabor Charles Wieg, ), նիդեռլանդացի բանաստեղծ և արձակագիր։
Կենսագրություն
Ռոգի Վիգը 1956 թվականին Հունգարիայից Նիդեռլանդներ տեղափոխված ներգաղթյալների որդին է։ Մի շարք ազգային գրական մրցանակների հաղթող է ։ Հարցազրույցում նա հաճախ էր ասում, որ տառապում է Պիտեր Պան սինդրոմով ։
Վիգը մահացավ 2015 թվականի հուլիսի 15-ին։ Նա ստիպված էր եղել դիմել էվթանազիայի՝ անտանելի մտավոր և ֆիզիկական տառապանքների պատճառով ։
Անձնական կյանք
2014 թվականի դեկտեմբերի 29-ից նա պաշտոնապես ամուսնացավ Էբիս Կովաչի հետ։ Նրա վերջին հրատարակված գիրքը «Խազարական արյունը» է։
Արտաքին հղումներ
Կատեգորիա:Նիդեռլանդացի գրողներ Կատեգորիա:20-րդ դարի հոլանդացի բանաստեղծներ Կատեգորիա:Գրողներ այբբենական կարգով Կատեգորիա:Գրական կեղծանուններով հայտնի հեղինակներ
Էլիար (լեռնագագաթ)
Էլիար, լեռնագագաթ Հայաստանի հյուսիսային կողմում՝ Փամբակ-Դեբեդ գետի հովտում։ Պարունակում է ծծմբապղնձային հանքաքար ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ
Հայկական լեգեոն (այլ կիրառումներ)
Հայկական լեգեոն, կարող է վերաբերել՝
Զևգմայի կամուրջ
Զևգմայի կամուրջ, կամուրջ Սիրիայում՝ Եփրատ գետի վրա, պատմական Կոմագենե երկրամասի Զևգմա քաղաքի մոտ ։
Չմենի սևապտուղ
Չմենի սևապտուղ, վարդազգիների ընտանիքի չմենի ցեղի բույս։
Նկարագրություն
Տերևաթափ թուփ է՝ մինչև 2 մ բարձրությամբ, ուղղաձիգ, տարածված սաղարթով։ Ընձյուղները սկզբում թաղիքա-մազմզուկապատ են, հետագայում մերկանում են, ստանում փայլուն կարմրագորշավուն գունավորում։ Տերևները լայն-ձվաձև են, էլիպսաձև կամ երկարավուն-ձվաձև, 2 -4 սմ երկարությամբ, բութ գագաթով, երբեմն փոսիկավոր, կլորավուն, սպիտակ։ Ծաղիկները վարդագույն են, 5 -15-ական հավաքված ծոցային ողկույզներում կամ վահանաձև հուրաններում։ Պտուղը համարյա գնդաձևն կամ լայն-հակառակ-ձվաձև, 0,7-0,9 սմ տրամագծով, սև (չհասունացած պտուղները գորշակարմրավուն են), 2-3 սերմերով։ Ծաղկում է ապրիլ-մայիսին, պտուղները հասունանում են սեպտեմբեր-հոկտեմբերին։
Տարածվածություն
Տարածված է Կովկասում, Եվրոպայում, Միջին Ասիայում, Հյուսիսային Չինաստանում։ Հայաստանում հանդիպում է Սևանի ավազանում, Մեղրիում, Դեբեդի հովտում, Վայքում, չոր, քարքարոտ թեքություններում, անտառի եզրերին։ Տերևները պարունակում են 115,8-250, իսկ պտուղները 56 մգ/տոկոս C վիտամին։
Աչքի է ընկնում երաշտադիմացկունությամբ և չորադիմացկունությամբ, հողի նկատմամբ պահանջկոտ չէ, լուսասեր է, սակայն լավ է աճում նաև ստվերում։ Բավականին ցրտադիմացկուն է և ջերմադիմացկուն։
Կիրառություն
Խորհուրդ է տրվում լայնորեն օգտագործել կանաչապատման նպատակներով ։
Ծանոթագրություններ
Կատեգորիա:Վարդազգիներ
Պատրաիկոս
Պատրաիկոս, Պատրական ծովածոց, վաղ Պատրասական ծովածոց (Πατραϊκός Κόλπος), Իոնական ծովի խորը ծովածոց։
Աշխարհագրություն
Ծովածոցը գտնվում է հունական Պելեպոնես թերակղզու հյուսիսարևմտյան ափի և Էտոլիա և Ակարնանիա մայրցամաքային Հունաստանի հարավային ափի միջև։ Արևելքում՝ Ռիո-Անտիրիո կամրջից ոչ հեռու, նեղ նեղուցով կապված է Կորինֆյան ծովածոցի հետ։ Ծովածոցի երկարությունը 40-50 կմ է, լայնությունը՝ 10-20 կմ, ջրատարածության մակերեսը՝ շուրջ 350 կմ²։ Ծովածոցի հարավարևելյան ափին է գտնվում մեծ քաղաք ու նավահանգիստ Պատրասը, իսկ հյուսիսային ափին՝ քաղաք-նավահանգիստ Մեսոլոնգիոնը։ Ծովածոցը ողջ տարին չի սառչում։ Ջրանկման մակարդակը չի անցնում 40-60 սանտիմետրը։
Տնտեսություն
Ծովածոցում զարգացած է նավագնացությունը։
Պատմություն
1571 թվականին ծովածոցում տեղի է ունեցել պատմության ծովային ամենամեծ մենամարտերից մեկը — Լեպանտոյի ծովամարտը։ 1772 թվականին ռուսական նավատորմի Առաջին արշիպելագյան արշավի ժամանակ ծովածոցում տեղի է ունեցել ճակատամարտ ռուսական և թուրքական նավատորմերի միջև, որն ավարտվել է ռուս նավաստիների հաղթանակով։
Ծանոթագրություններ
Կատեգորիա:Հունական ծովածոցեր Կատեգորիա:Հոնիական ծովի ծովածոցեր
Ռուզաննա Առաքելյան
Ռուզաննա Հակոբի Առաքելյան, 	բանասեր, հայոց լեզվի և գրականության ուսուցիչ։ ՀՀ ԱԺ նախկին պատգամավոր։
Կենսագրություն
Ռուզաննա Առաքելյանը ծնվել է 1959 թվականի փետրվարի 15-ին, Երևանում։ 1982 թվականին ավարտել է Երևանի պետական համալսարանի բանասիրական ֆակուլտետը։ 1982-1991 թվականներին աշխատել է «Ավանգարդ» թերթի թղթակից, այնուհետև եղել է բաժնի վարիչ, 1991-1994 թվականներին` «Երկիր» օրաթերթի բաժնի վարիչ։ 1998 թվականից աշխատել է ՀՀ հանրային ռադիոյում։ 2007-2012 թվականներին եղել է ԱԺ պատգամավոր (համամասնական ընտրակարգ, ՀՅԴ), ԱԺ եվրոպական ինտեգրման հարցերի մշտական հանձնաժողովի անդամ, «Հայ Յեղափոխական Դաշնակցություն» խմբակցության անդամ ։
2018 թվականի մայիսի 16-ին ՀՀ ԱԺ պատգամավոր է ընտրվել ՀՅԴ համապետական ընտրական ցուցակով ։
Գրքեր
Երկու գրքի՝ «Ծուխ» և «Հավատամք», և բազմաթիվ հոդվածների հեղինակ է։
Ընտանիք
Ամուսնացած է, ունի մեկ զավակ։
Ծանոթագրություններ
Կատեգորիա:Հայ բանասերներ Կատեգորիա:Հայ մանկավարժներ Կատեգորիա:ԵՊՀ շրջանավարտներ Կատեգորիա:Հայաստանի ժուռնալիստների միության անդամներ Կատեգորիա:ՀՅԴ անդամներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:Հայ լրագրողներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Մխիթար Գոշի մեդալակիրներ Կատեգորիա:Հայ քաղաքական գործիչներ
Բովալ (Սոմի գավառ)
Բովալ (Beauval), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 2155 մարդ, բնակչության խտությունը` 95.52 մարդ/կմ²։ Բնակավայրը զբաղեցնում է 22.56 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 24 կմ հյուսիս։
Ծանոթագրություններ
Կատեգորիա:Ֆրանսիայի բնակավայրեր
Վան Ման
Վան Ման (王莽, Իրական անուն՝ Ցզյույցզյուն [巨君],), հին չինական պետական գործիչ։
Մ.թ. 8 թվականին դարձել է Հան կայսրության բարձրագույն աստիճանավոր, իսկ նույն տարվա դեկտեմբերին, կատարելով պալատական հեղաշրջում, իրեն հռչակել է կայսր։ Անցկացրել է մի շարք ռեֆորմներ, վերացրել է հողի մասնավոր սեփականությունը, արգելել հողի և ստրուկների առևտուրը, յուրաքանչյուր ընտանիքի հատկացրել վարելահող, մտցրել է դրամահավաք ելու մենաշնորհ և այլն։ Սակայն մ․թ․ 12 թվականին խոշոր հողատերերի ճնշման տակ հարկադրված վերացրել է հողային ռեֆորմը և հողի ու ստրուկների առուծախի արգելքը։ Վան Մանի ռեֆորմները չեն թուլացրել դասակարգային հակասությունները։ Մ․թ․ 15 թվականին երկրում բռնկել է ժողովրդական ապստամբություն։ Մ․թ․ 23 թվականին, երբ ապստամբական ջոկատները գրավել են մայրաքաղաք Չանյանը, Վան Մանը սպանվել է։
Ծանոթագրություններ
Կատեգորիա:Չինաստանի կայսրեր Կատեգորիա:Չինացի պետական գործիչներ Կատեգորիա:Չինաստանի քաղաքական գործիչներ Կատեգորիա:Չինացի զորավարներ
Vuelve (երգ)
«Vuelve» (թարգմ.՝ «Վերադարձիր»), Ռիկի Մարտինի «Vuelve» ալբոմի համանուն և առաջին սինգլը։ Թողարկվել է 1997 թվականի դեկտեմբերի 29-ին։
Տեսահոլովակ
Տեսահոլովակը նկարահանել է Ուեյն Այշեմը 1997 թվականի դեկտեմբերին Լոս Անջելեսի Ennis House-ում։
Երգացանկ
Austrian CD single
German CD maxi-single
Mexican 7" single
Mexican promotional single
Ծանոթագրություններ
Կատեգորիա:Ռիկի Մարտինի երգեր
Շառլևիլ Մեզիեր (շրջան)
Շառլևիլ Մեզիեր (Charleville-Mézières), շրջան (Arrondissement) Ֆրանսիայի Շամպան - Արդեն երկրամասում։ Շրջանի դեպարտամենտ՝ Արդեններ։ Սուպրեֆեկտուրա՝ Շառլևիլ-Մեզիեր։ Շրջանի բնակչությունը 2006 թվականին կազմել է 165.996 մարդ։ Բնակչության խտությունը՝ 91 մարդ/կմ2։ Շրջանի տարածքը՝ 1825 կմ2։
Ծանոթագրություններ
Կատեգորիա:Ֆրանսիայի շրջաններ
Ստրկությունը Կորեայում
Ստրկությունը գոյություն է ունեցել Կորեայում դարեր շարունակ։ Այն դադարեցվել է XIX դարի վերջերին, բայց նույնիսկ XXI դարում Հարավային, ինչպես նաև Հյուսիսային Կորեայում հանդիպում են հարկադրական աշխատանքի դեպքեր։
Պատմություն
Ստրկությունը գոյություն ունի Կորեայում դեռևս Սիլլայի ժամանակաշրջանից (2000 տարի առաջ) ։ X դարում ստրուկների թիվը սկսել է աստիճանաբար նվազել, միայն թե Գորյոյի ժամանակաշրջանում ստրուկների մի քանի ապստամբություններ նպաստեցին դրանց թվաքանակի ավելացմանը ։ Ստրուկները, ովքեր հայտնի էին նոբի (, ինչպես նաև կոչվում էին ճորտատիրական), ներկայացնում էին խոշոր սոցիալական խումբ. 1690 թվականին նոբիների թվաքանակը գնահատվում էր ամբողջ բնակչության 37 % (միայն թե այլ դարերում նրանց տոկոսները նվազում էին մինչև 10-ի ). ստրկության համալսարանը համարվում է «շատ կարևոր» միջնադարյան Կորեայի համար, «գուցե, Կորեայի համար ստրկությունը ավելի կարևոր էր, քան մյուս արևելասիական երկրների համար» ։ Բնակչության աճը, փախուստները և փոփոխությունները գյուղատնտեսությունում և տնտեսությունում հանգեցրին նոբիների թվաքանակի կրճատմանը մինչև 1,5 % 1858 թվականին ։ Ընդհանուր Էմանսիպացիայի քաղաքականությունը սկսվել է 1775 թվականին , իսկ 1801 թվականից պետությունը սկսել է ազատեր իր ստրուկներին ։ Նոբի կոչման ժառանգական փոխանցումը վերացել է 1886-1887 թվականներին , ստրկությունը անօրինական է ճանաչվել Կաբոյի բարեփոխումների (1894-1895) ժամանակ , իսկ նրա ամբողջական անհետացումը տեղի ունեցավ միայն 1930-ական թվականներին՝ ճապոնական օկուպացիայից հետո ։
Մինչ Երկրորդ համաշխարհային պատերազմը որոշ կորեացիների ստիպել են աշխատել ճապոնական իշխանությունների համար, ուշադրություն դարձնելով աշխատանքի պայմանները, այս պրակտիկան հաճախ համեմատվում է ստրկության հետ, մասնավորապես, կանանց, որոնց ստիպում էին զբաղվել մարմնավաճառությամբ զբաղվել ճապոնական բանակի համար՝ եղել են ստրուկների դիրքում ։
Հարկադրական աշխատանքը ժամանակակից Կորեայում
Չնայած դե յուրե ստրկությունը անօրինական է ամբողջ աշխարհում, փաստացիորեն գոյություն ունեն ստրկության ժամանակակից տեսակներ    ։
Ստրկությունը Հյուսիսային Կորեայում
ՄԱԿ-ի հաշվետվությունը նշում է ստրկությունը ԿԺԴՀ-ում տեղի ունեցած մարդկության դեմ ուղղված այլ հանցագործությունների մեջ ։
Ստրկությունը Հարավային Կորեայում
Աշխատավորների որոշ իրավունքների խախտումը համեմատվում է ստրկության հետ, հատկապես անդամալույծների իրավիճակը հարավկորեական աղի ֆերմաներում  ։
Հարկադրական աշխատանքով զբաղվող մարդկանց թվով Հարավային Կորեան 2014 թվականին զբաղեցրել է 128-րդ տեղը աշխարհում (Global Slavery Index), գնահատականը՝ մոտ 93 700 ։
Թախտաքյոփրու
Թախտաքյոփրու (կամուրջ), կամուրջ Կիլիկիայում, Պոզանտի գետի վրա։ Սրա մոտ է գտնվում Թախտաքյոփրու գյուղը։ Քիչ հեռու (4 կմ) կան հանքային աղբյուրներ ։
Կոստաբիսարա
Կոստաբիսարա  (Costabissara), կոմունա Իտալիայում։ Գտնվում է Վենետո մարզում՝ Վիչենցա գավառում ։
Ծանոթագրություններ
Կատեգորիա:Իտալիայի բնակավայրեր Կատեգորիա:1645 թվականին հիմնադրված բնակավայրեր
Գոլդըն Լանդիս Ֆոն Ջոնս
Գոլդըն Լանդիս Ֆոն Ջոնս, (Golden Landis Von Jones, )։ Հայտնի է որպես պրոֆեսիոնալ 24kGoldn, ամերիկացի ռեփեր, երգիչ և երգերի հեղինակ, Սան Ֆրանցիսկոյից, Կալիֆորնիա ։ Նա առավել հայտնի է իր «Valentino» երգով, որը «Spotify»-ում ստացել է ավելի քան 100 միլիոն դիտում և «Billboard Hot 100-»ում հասել է 92 համարի 2019 թվականի նոյեմբերին՝ դառնալով «Billboard»-չարթինգի առաջին սինգլը՝ 24kGoldn-ը ։
Կարիերա
Այս երգից հետո 24kgoldn-ը շարունակում էր ավելի մեծ ուշադրություն գրավել, և նա պայմանագիր կնքեց «Records»-ի, «LLC»-ի և «Columbia Records»-ի հետ։ 2019 թվականի հունվարին նա թողարկել է իր ամենահայտնի «Valentino» սինգլը, որը Spotify-ում ստացել է ավելի քան 100 միլիոն դիտում ։ Նա թողարկել է իր դեբյուտային EP Dropped Outta College-ը 2019 թվականի նոյեմբերին ։ Նրա առաջին երաժշտական տեսահոլովակը «Trappers Anthem»- ն է, որը նկարահանվել է 2017 թվականին ։
Սկավառակագրություն
Ընդլայնված երգեր
Երգեր
Other charted songs
Ծանոթագրություններ
Կատեգորիա:2000 ծնունդներ Կատեգորիա:Ապրող անձինք Կատեգորիա:21-րդ դարի ամերիկացի ռեփերներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռեփերներ Կատեգորիա:Ամերիկացի երգիչներ Կատեգորիա:Ամերիկացի երգահաններ Կատեգորիա:Ամերիկացի երաժիշտներ
Ատլասի լեռներ
Ատլասի լեռներ (جبال الأطلس), լեռնային համակարգ Աֆրիկայի հյուսիս–արևմուտքում, Մարոկկոյի, Ալժիրի և Թունիսի սահմաններում։
Ընդհանուր նկարագրություն
Երկարությունը մոտ 2000 կմ է, իսկ առավելագույն բարձրությունը՝ 4165 մ (Տուբկալ լեռ)։ Կազմված է իրար զուգահեռ մի շարք լեռնաշղթաներից (Ռիֆյան Ատլաս, Բարձր Ատլաս, Միջին Ատլաս և այլն) և լեռնազանգվածներից։ Ունի միմյանցից բաժանված բարձր լեռնային սարավանդաձև հարթավայրեր (բարձրությունը 800 – 1200 մ)։ Սեյսմիկ տարածք է, առաջացել է երրորդական ժամանակաշրջանում։ Կազմված է կրաքարերից, կավերից, որոնք հանդիպում են հնագույն հրաբխային ապարներ։
Ռելիեֆ
Ատլասի ռելիեֆը բազմազան է։ Կան ալպյան ձևեր, սեղանաձև հարթավայրեր, կուեստներ, մնացորդային լեռներ։ Գետերը, որոնք այստեղ կոչվում են ուեդներ կամ վադիներ, ունեն անձրևային սնուցում և ձմեռային ամիսներին վարարում են։ Ամռանը այդ գետերը ցամաքում են։ Միջլեռնային իջվածքներում տեղակայված են աղի լճեր՝ սեբխաներ։
Ֆլորա և ֆաունա
Հյուսիսային մերձափնյա հարթավայրերը և լեռնալանջերը ծածկված են միջերկրածովյան բուսականությամբ, իսկ ներքին շրջանները՝ կիսաանապատներով։ Բարձր լեռների ստորին գոտիներում աճում են թփուտներ, ապա՝ խառը, իսկ ավելի բարձրադիր վայրերում՝ փշատերև անտառներ։ Ունի յուրահատուկ, սակայն ոչնչնացման եզրին կանգնած կենդանական աշխարհ։
Օգտակար հանածոներ
Օգտակար հանածոներից են՝ երկաթը, կապարը, ցինկը, կոբալտը, մոլիբդենը, կերակրի աղը, ֆոսֆատները, նավթը։
Դեմիթափա
Դեմիթափա, լեռնագագաթ Թուրքիայի Իգդիրի մարզում, Հայկական Պար լեռնաշղթայի կենտրոնական մասում։ Նշանակված է Կովկասի 5֊վերստանոց քարտեզում ։ Գտնվում է Կարաքիլիսա գյուղաքաղաքից մոտ 45 կմ հյուսիս-արևելք ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Թուրքիայի լեռներ Կատեգորիա:Իգդիրի մարզի լեռներ
Ալեքսանդր Ժուլին
Ալեքսանդր Ժուլին (Алекса́ндр Вячесла́вович Жу́лин, ), խորհրդային և ռուս գեղասահորդ, հանդես է եկել Մայա Ուսովայի հետ։ Նրանք՝ 1992 թվականի Օլիմպիական խաղերի բրոնզե մեդալակիրներ («Միավորված թիմի» կազմում) և 1994 թվականի Խաղերի արծաթե մեդալակիրներ (ներկայացնում էին Ռուսաստանը)։ Բացի այդ, զույգը՝ աշխարհի, Եվրոպայի և ԽՍՀՄ չեմպիոններ։ Ներկա պահին գեղասահքի մարզիչ է։
2006 թվականին Ժուլինը ստացել է ամերիկյան քաղաքացիություն ։
Կարիերա
Մայա Ուսովային Ժուլինի հետ զույգ դարձրեց Նատալյա Դուբովան՝ 1980 թվականին։ 1986 թվականի մայիսի 24-ին Մայան ու Ալեքսանդրն ամուսնացան։
Խորհրդային գեղասահքում երկար ժամանակ երկրորդ, նույնիսկ երրորդ դերում էին։ Սկզբում՝ Կլիմովա/Պոնոմարերենկո, Աննենկո/Սրետենսկի զույգերի, հետո Օքսանա Գրիշչուկ և Եվգենի Պլատով զույգերի հետ էին մրցակցում։ Միջազգային ասպարեզում, բացի նշված զույգերից, մրցակցում էին ֆրանսիացի Դյուշեներ զույգի հետ։ 1992 թվականին մարզվելու համար տեղափոխվեցին ԱՄՆ։
Պրոֆեսիոնալ կարիերա
Մասնակցել է Առաջին ալիքի (Ռուսաստան) հեռուստանախագծերին.
Մարզչական գործունեություն
Մոսկվա վերադառնալուց հետո նա սկսել է աշխատել Ֆումիե Սուգուրիի, Անաստասիա Գրեբյոնկինայի և Վազգեն Ազրոյանի , Նատալյա Միխայլովայի և Արկադի Սերգեևի , Ելենա Իլյինայի և Նիկիտա Կացալապովի, Եկատերինա Բոբրովայի և Դմիտրի Սոլովյովի ու այլոց հետ։
2008-ից 2011 թվականներին նրա խմբում աշխատել են ֆրանսիացիներ Նատալի Պեշալան և Ֆաբիեն Բուրզան, ովքեր էլ Ալեքսանդր Ժուլինի ևւ Օլեգ Վոլկովի ղեկավարությամբ դարձան Եվրոպայի 2011 թվականի չեմպիոններ ։
Անձնական կյանք
1986 թվականին ամուսնացել է զուգընկերուհու՝ Մարիա ՈՒսովայի հետ։ Այդ ամուսնությունը տևել է մինչև 1990-ականների սկիզբը և մնացել անցյալում ավելի վաղ, քան կբաժանվեր հենց նույն պարային զույգը։
1994 թվականից անձնական հարաբերություններ են սկսվել և ապա 2000 թվականին ամուսնացել է գեղասահորդուհի Տատյանա Նավկայի հետ, ում էլ հենց այդ ժամանակ մարզում էր։ Հենց 2000 թվականին էլ ծնվել է նրանց դուստրը՝ Ալեքսանդրան։ Ընտանիքն ապրում էր Նյու Ջերսիում և Նյու Յորքում (ԱՄՆ), որտեղ էլ Ալեքսանդրն աշխատում էր որպես մարզիչ ։
2012 թվականի մարտին «Սառցե շրջան։ Պրոֆեսիոնալների գավաթը» հեռուստաշոուի շրջանակներում ընտանեկան պատմության հետքերով նախկին ամուսինները ամուսնալուծությունից հետո առաջին ու վերջին անգամ հանդես եկան որպես պարային զույգ։ Հրաժեշտի ժանրային պարը կատարվեց «Ամեն ինչի համար շնորհակություն, լավ ընկեր...» ռոմանսի ներքո Ելիզավետա Ստյուարտի բանաստեղծությամբ «Մենք ապագայից ենք» ֆիլմից՝ Եկատերինա Կլիմովայի կատարմամբ։ Սառույց դուրս գալուց առաջ Ժուլինը հավաստիացրեց հանդիսատեսին, որ Տատյանան նախկինի պես մնում է իր մտերիմ ընկերը, իսկ այդ ասելուց ձայնը դողաց։ Օրիգինալ նոստալգիկ պարը իր «ենթատեքստով» տպավորիչ արձագանք գտավ մամուլում. այն համարեցին ռոմանտիկ և անկեղծ ։
2011 թվականին Ալեքսանդրն ամուսնացել է գեղասահորդուհի Նատալյա Միխայլովայի հետ ։
2013 թվականի հունվարին ծնվել է նրանց աղջիկը՝ Եկատերինան։
Հորական կողմից պապիկը՝ Ալեքսանդր Դմիտրիևիչ Ժուլինը (1913-1949), ծառայել է հրետանիում։ Հենց նրա պատվին էլ Ալեքսանդրը ստացել է իր անունը։
Արտաքին հղումներ
Կատեգորիա:Ռուս գեղասահորդներ Կատեգորիա:ԽՍՀՄ սպորտի վաստակավոր վարպետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:Ժողովուրդների բարեկամության շքանշանի դափնեկիրներ
Բեկորդել Բեկուր
Բեկորդել Բեկուր (Bécordel-Bécourt), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 30 կմ արևելք։
Տնտեսություն
2010 թվականին կար 118 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 21։ Ակտիվության ցուցանիշը կազմում է 82,2 %։ 97 աշխատունակ մարդկանցից աշխատել է 89 անձ (47 տղամարդ և 42 կին)։ Գործազուրկ են եղել 8 անձ (4 տղամարդ և 4 կին)։ 21 անաշխատունակներից 7 եղել են աշակերտներ կամ ուսանողներ, 8-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր